*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*4. számú előterjesztés*

a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás Társulási Tanácsának 2025. február 4-én

9. órakor megtartandó ülésére

*az Egészségügyi, Szociális és Gyermekjóléti Intézmény-fenntartó Társulás 2025. évi költségvetésének elfogadása*

|  |
| --- |
| **Előterjesztő:** Dr. Bozsolik Róbert TT elnök Borosné Simon Zsuzsanna intézményvezető**Készítette:** Bucherné Berg Tímea pénzügyi előadó**Törvényességi ellenőrzést végezte:** Dr. Firle-Paksi Anna jegyző**Véleményezte:** társult önkormányzatok képviselő-testületei |

***Tisztelt Társulási Tanács!***

Bátaszék és Környéke Egészségügyi, Szociális és Gyermekjóléti Intézmény–fenntartó Társulást az érintett önkormányzatok a 2013. június 25-én megtartott együttes ülésükön hozták létre. Miután az új önkormányzati törvény értelmében csak jogi személyiségű társulások jöhettek létre, gazdálkodásukra a költségvetési szervekre előírt jogszabályok vonatkoznak, azaz éves költségvetéssel kell rendelkezniük.

 Az elfogadott megállapodás IV. fejezet 4/c.) pontja értelmében a Társulási Tanács kizárólagos hatáskörébe tartozik a társulás éves költségvetésének, és a zárszámadásának elfogadása, de véleményezésre meg kellett küldeni a társulásban résztvevő valamennyi önkormányzatok képviselő-testületének is.

Az **államháztartásról szóló 2011. évi CXCV. törvény** (a továbbiakban: Áht.) **26. § (1) bekezdése értelmében a társulások költségvetésének elkészítésénél az Áht. 23- 25. §-ának helyi önkormányzatokra vonatkozóan megállapított** **rendelkezéseit kell alkalmazni,** azzal, hogy;

 a) költségvetési rendeleten költségvetési határozatot kell érteni,

 b) a képviselő-testület hatáskörét a társulási tanács gyakorolja,

 c) a polgármester részére meghatározott feladatokat a társulási tanács elnöke látja el,

 d) a jegyző részére meghatározott feladatokat a társulási tanács munkaszervezeti feladatait ellátó költségvetési szerv vezetője látja el.

Az Áht. 23. § (2) – (3) bekezdése határozza meg, hogy a helyi önkormányzat költségvetésének milyen előirányzatokat kell kötelezően tartalmaznia. Emellett az Áht. 24. § (4) bekezdése meghatározza, hogy az önkormányzati költségvetés benyújtásakor milyen mérlegeket és kimutatásokat kell előterjeszteni, illetve bemutatni.

Ismert tény, hogy a Társulás feladatai az előző évben bekövetkezett változásként szűkültek, hiszen a védőnői feladatellátás, továbbá az orvosi ügyeleti ellátás átszervezésre került, állami feladatként működik.

Az Egészségügyi, Szociális és Gyermekjóléti Intézmény-fenntartó Társulás 2025. évi költségvetése a fenti rendelkezésekre tekintettel került elkészítésre.

***RÉSZLETES INDOKOLÁS***

**A Társulás költségvetési határozatban szereplő bevételi jogcímek részletezése:**

A 2025. évi költségvetési bevételek tervezett előirányzata **221 481 997 Ft**.

A Társulás **bevételi előirányzata** alapvetően két részre bontható:

A Költségvetési bevételekre és a Finanszírozási bevételekre.

**A Költségvetési bevételek** részeként az alábbi előirányzatokat tartalmazza a költségvetési javaslat:

* ***Működési célú támogatás államháztartáson belülről előirányzat*** tervezett összege 171 801 811 Ft, amelykét forrásból származik:
* Az egyik jelentős forrás az önkormányzatoknak a központi költségvetésből juttatott támogatás, melyet Bátaszék Város Önkormányzata igényel. A 2025. évben 94 939 110 Ft állami támogatással számolhatunk. A család- és gyermekjóléti szolgálati feladat ellátására 11 293 270 Ft-ot, szociális étkeztetésre 5 930 840 Ft-ot, a személyi gondozásra 61 509 800 Ft-ot, az időskorúak nappali intézményi ellátására 16 205 200 Ft-ot biztosít az állami költségvetés. E bevételi forrás a 2024. évi adathoz képest 6 279 150 Ft növekedést mutat, mely a garantált bérminimum emelkedésének fedezeteként áll rendelkezésre. (Az állami támogatások részletezését a 16. melléklet tartalmazza.)

A kötelezően ellátandó feladatok állami támogatása így sem fedezi a tervezett kiadásokat, feladatellátáshoz ez évben is saját erőt kell az önkormányzatoknak biztosítani a kiadások fedezetére.

A másik forrás, a már említett – a feladatellátásban részesülő – önkormányzatok által biztosított hozzájárulások. A társulásban résztvevő önkormányzatokat a rájuk eső támogatás feladatarányosan terheli. Összesen 70 670 890 Ft-tal számolunk e jogcímen eredeti előirányzatként.

KÖH munkaszervezeti hozzájárulásként 6 158 431 Ft összeget tartalmaz a javaslat. (Részletesen a 14. sz. mellékletben.)

* ***Felhalmozási célú támogatások államháztartáson belülről előirányzat***

 A költségvetés készítése során 2025 évre nem terveztünk felhalmozási jellegű kiadást.

***Működési bevételek:***között került megtervezésre az ellátási díjak keretében a házi segítségnyújtás térítési díja, valamint a szociális étkezés bevétele, továbbá a hozzá kapcsolódó áfa vonzata. A saját bevételek összegét 28 304 000 Ft-tal kalkuláltuk.

**A Finanszírozási bevételek** között tartjuk nyilván az előző évi pénzmaradványt, melynek összege 21 376 186 Ft, ebből 19 870 038 Ft a Társulásnál céltartalékba kerül a 2024. évi Társulási feladatok elszámolásának fedezetéül, 1 506 148 Ft a Gondozási Központ költségvetéséhez kapcsolódik.

**KIADÁSOK:**

A 2025. évi költségvetési kiadások tervezett előirányzata **221 481 997 Ft.**

Már 2025. január 1-től változott a minimálbér és a garantált bérminimum. A minimálbér a korábbi bruttó 266.800 Ft-ról 290.800 Ft-ra nőtt, a garantált bérminimum pedig bruttó 326.000 Ft helyett 348.800 Ft lett.

**A költségvetési határozatban szereplő kiadási jogcímek részletezése:**

***Személyi juttatások:* 104 531 000 Ft**

A **Gondozási Központ** 20 fő munkatársa a közalkalmazotti törvény alapján kerül alkalmazásra. A közalkalmazotti bértábla fizetési fokozatai és osztályai szerinti alapilletmény besorolás a garantált bérminimum összegeivel azonosak. Az állami költségvetésből történő finanszírozással a munkatársak többsége ágazati pótlékban is részesül, de még így is jelentősen alacsonyabb a bérük a versenyszférához képest. A személyi juttatások között került betervezésre a közalkalmazottak rendszeres bére, a közlekedési költségtérítés, a bankszámlavezetési díjak, valamint az időszaki megbízási díjak. (A 15/2023.(IX.28) TT határozat értelmében 20 fő az álláshelyek száma, de a részmunkaidősök miatt 22 fővel került betöltésre az engedélyezett álláshely).

A garantált bérminimum változásokat figyelembe véve 6 260 652 Ft az ebből származó bérnövekedés hatása.

A 2025. évi költségvetési javaslat minden dolgozót érintve 30.000.- Ft munkáltatói döntésen alapúló bérkiegészítést tartalmaz, mely a keresetek reálértékének csökkenését némileg ellensúlyozza. Ez az intézkedés Bátaszék, Alsónyék, Alsónána, Báta, Pörböly, Sárpilis, Várdomb településeket érinti, ami összegében 2 383 848.- Ft többlet juttatás biztosítását jelenti.

A Társulás az általa fenntartott intézménynél foglalkoztatott közalkalmazottak részére 2025. év során cafetéria - juttatást nem tud biztosítani.

A társulás a tervezet szerint a 2025. évre jutalomalapot nem hagy jóvá a költségvetésében.

***Munkaadókat terhelő járulékok és szociális hozzájárulási adó****:* **13 611 000 Ft**.

A járulékok a személyi juttatások vonzataként, a törvényi előírásoknak megfelelően kerültek betervezésre. A járulék mértéke az előző évhez képest nem változott.

***Dologi kiadások:* 75 776 000 Ft**

Az intézmény működéséhez kapcsolódó **dologi kiadásokat** részletesen terveztük, figyelembe véve a változásokat és az előző évi takarékos gazdálkodással elért teljesítési adatokat.

A Társulás dologi kiadásai között 4 000 Ft összeggel a bankszámla költségek megfizetésének fedezete szerepel.

***Egyéb működési célú kiadások:***

A társulás által a KÖH munkaszervezet működtetésére átadandó 6 187 811 Ft összegű kiadás került itt megtervezésre, amely az előző évi összegnél 565 252 Ft-tal kevesebb. (Részletesen az 14. sz. mellékletben).

***Beruházások:***

A 2025. évre beruházási kiadást nem tartalmaz a javaslat.

***Felújítások:*** Az év során eredeti előirányzatként felújítási kiadással sem számolunk.

***Tartalékképzés:***

A céltartalékok között került elkülönítésre 19 870 038 Ft, mely a települések közötti elszámolásokból adódó visszafizetési kötelezettségek teljesítését biztosítja (ez a megmaradt pénzmaradvány)

***A/ BEVÉTELEK 221 481 997 Ft***

* *Működési célú támogatások államháztartáson belülről: 171 801 811 Ft*
* *Felhalmozási célú támogatások államháztartáson belülről: 0 Ft*
* *Működési bevételek összesen 28 304 000 Ft*
* *Finanszírozási bevételek 21 376 186 Ft*

***B/ KIADÁSOK 221 481 997 Ft***

* *Működési költségvetés kiadásai 201 611 959 Ft*
* *Felhalmozási költségvetés kiadásai 0 Ft*

*Tartalékok 19 870 038 Ft*

**H a t á r o z a t i j a v a s l a t**

**Bátaszék és Környéke Önkormányzatainak Egészségügyi, Szociális és Gyermekjóléti Intézmény–fenntartó Társulás 2025. évi költségvetéséről**

Bátaszék és Környéke Egészségügyi, Szociális és Gyermekjóléti Intézmény–fenntartó Társulás Társulási Tanácsa

*az államháztartásról szóló 2011. évi CXCV. törvény 26. § (1) bekezdése alapján, figyelemmel az államháztartásról szóló törvény végrehajtásáról szóló 368/2011.(XII.31.) Korm. rendelet* előírásaira, *a társulási megállapodás IV. fejezet 4/c.) pontjában* kapott hatáskörében eljárva a Társulás 2024. évi költségvetését az alábbiak szerint fogadja el:

## I. A költségvetési határozat hatálya

1. A költségvetési határozat hatálya a Tanácsra és az általa irányított költségvetési szervre, valamint a munkaszervezetre terjed ki.

## II. A költségvetés bevételei és kiadásai

1. A Társulás 2025. évi költségvetésének

 **a) bevételi fő összegét 221 481 997 Ft-ban,**

 **b) kiadási fő összegét 221 481 997 Ft-ban**

állapítja meg.

1. A költségvetési kiadási egyenleg
	1. működési célú összegét: 221 481 997 Ft-ban,
	2. felhalmozási célú összegét: 0 Ft-ban

 állapítja meg. A feladatellátáshoz Bátaszék Város Önkormányzata által igényelt

 94 939 110 Ft állami támogatás kerül átadásra a társulás részére.

1. Megállapítja, hogy az érintett önkormányzatok 2025. évi költségvetésük terhére előreláthatólag az alábbiak szerint járulnak hozzá az intézményi feladatok ellátásához:

a.) Bátaszék város 61 774 856 Ft-tal,

A feladatellátáshoz kapott állami támogatás összege Bátaszék Város Önkormányzatától: 94 939 110 Ft

b.) Alsónána község 2 685 875 Ft-tal,

c.) Alsónyék község 2 877 552 Ft-tal,

d.) Báta község 957 607 Ft-tal,

e.) Pörböly község 348 032 Ft-tal,

f.) Sárpilis község 2 510 659 Ft-tal,

g.) Várdomb község 5 708 120 Ft-tal.

1. A II/ 1. pontban megállapított költségvetési bevételeket és költségvetési kiadásokat az 1.1 melléklet alapján határozza meg.
2. A Társulás által irányított költségvetési szerv költségvetési bevételeit és költségvetési kiadásait előirányzat-csoportok szerinti bontásban a 9. melléklet alapján határozza meg.
3. A 2025. évi költségvetésében olyan fejlesztési célt, amelynek megvalósításához a Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási tv.) 3. § (1) bekezdése szerinti adósságot keletkeztető ügylet megkötése válik vagy válhat szükségessé – az adósságot keletkeztető ügyletek várható együttes összegével együtt az 4., 5. és 6 mellékletek szerint hagyja jóvá.
4. A Társulás összevont költségvetési mérlegét közgazdasági tagolásban az 1. melléklet szerint hagyja jóvá.
5. A 2025. évi

a) általános tartalék előirányzatát 0 Ft-ban,

b) céltartalék előirányzatát 19 870 038 Ft-ban

állapítja meg.

1. Az intézmény 2025. évi álláshely keretét a 15/2023. (IX. 28.) határozatában szereplő megosztásban és létszámban összesen ***20 fő álláshelyben*** határozta meg.
2. A működési és felhalmozási célú bevételi és kiadási előirányzatokat mérlegszerűen az 2.1 és a 2.2. melléklet tartalmazza.
3. A beruházási kiadások előirányzatát beruházásonként, valamint a felújítási kiadások előirányzatát felújításonként részletezve a 3. melléklet szerint fogadja el.
4. Az adósságot keletkeztető ügyletekből és kezességvállalásokból fennálló kötelezettségeket a 4. melléklet, az adósságot keletkeztető ügyletből származó tárgyévi fizetési kötelezettség megállapításához a saját bevételek részletezését az 5. melléklet szerint fogadja el.
5. Az ESZGY Társulás 2025. évi adósságot keletkeztető fejlesztési céljait a 6. melléklet, az Európai uniós forrásból megvalósuló projektek adatait a 7. melléklet tartalmazza.
6. Az ESZGY Társulás költségvetésének kiadásait és bevételeit kiemelt előirányzatok szerinti bontásban a 8. melléklet, a Gondozási Központét a 9. melléklet szerint állapítja meg.
7. A társulási szintű kiadásokat és bevételeket 2023. évi tény, 2024. évi várható, 2025. évi terv részletezettséggel a 10. melléklet szerint hagyja jóvá.

1. A többéves kihatással járó kötelezettségek (feladatok) előirányzatait éves bontásban és összesítve a 11. melléklet szerint fogadja el azzal, hogy a későbbi évek előirányzatait véglegesen az adott évi költségvetés elfogadásakor állapítja meg.
2. A Társulás 2025. évi előirányzat-felhasználási ütemtervét havi bontásban a 12. melléklet szerint hagyja jóvá, melyet véglegesen az adott költségvetés elfogadásakor állapít meg.
3. A véglegesen átvett pénzeszközöket a 13. melléklet szerint, a véglegesen átadott pénzeszközöket a 14. melléklet szerint hagyja jóvá.
4. A Társulás 2026. évi, 2027. évi, 2028. évi bevételeit és kiadásait kiemelt előirányzatonként a 15. mellékletben foglaltak szerint állapítja meg.
5. A munkaszervezet feladatellátásához kapcsolódó személyi jellegű kiadás úgy kerül meghatározásra, hogy a társulás részére feladatot ellátó munkaszervezeti köztisztviselők éves személyi juttatásainak munkáltatói terheit is tartalmazó összköltsége kerül kimutatásra.

## III. A költségvetés végrehajtásának szabályai

1. A társulási szintű költségvetés végrehajtásáért az elnök, a könyvvezetéssel, beszámolással, adatszolgáltatással, gazdálkodással kapcsolatos feladatok ellátásáért a Bátaszéki Közös Önkormányzati Hivatal pénzügyi irodája a felelős.
2. A Társulás bevételi és kiadási előirányzatai év közben megváltoztathatók.
3. A Társulási Tanács kizárólagos hatáskörébe tartozik a költségvetési határozat módosítása.
4. Az előirányzatok módosítása az államháztartásról szóló 2011. évi CXCV. törvény és a végrehajtásáról szóló 368/2011.(XII.31.) Korm. rendelet előírásainak figyelembevételével történhet.
5. A Társulás költségvetési kiadásai kiemelt előirányzatai közötti átcsoportosításra az államháztartásról szóló törvény végrehajtásáról szóló 368/2011.(XII.31.) Korm. rendelet 43/A. § (1) bekezdése alapján a Társulási Tanács jogosult.

1. Az év közben engedélyezett központi támogatások felhasználásáról, valamint a társulás költségvetési szerve által javasolt előirányzat-átcsoportosítások miatt a költségvetési határozat módosításáról a Társulási Tanács a Bátaszéki Közös Önkormányzati Hivatal pénzügyi irodája által történő előkészítése után, az elnök előterjesztése alapján, szükség szerint dönt.
2. Az önállóan gazdálkodó költségvetési szerv költségvetési határozatban meghatározott bevételi és kiadási előirányzatai felett a költségvetési szerv vezetői előirányzat-felhasználási jogkörrel rendelkeznek.
3. A Bátaszéki Közös Önkormányzati Hivatal pénzügyi irodája az évközi előirányzat-módosításokról, az előirányzat felhasználásáról köteles naprakész nyilvántartást vezetni.
4. Az előirányzatok felhasználása során a kötelezettségvállalás, utalványozás, ellenjegyzés, érvényesítés rendjének szabályzatát kell betartani.
5. A bevételi előirányzatok elmaradása esetén, illetve más kiadási előirányzatok növelésének forrásaként a kiadási előirányzatok a Társulási Tanács döntése alapján csökkenthetők, zárolhatók, törölhetők.
6. A költségvetés végrehajtása során a rendszeres költségelemek vonatkozásában tárgyévi fizetési kötelezettség a jóváhagyott kiadási előirányzatok időarányost nem meghaladóan vállalhatók és fizethetők ki (a saját bevételek teljesülése ütemének figyelembevételével).
7. A működési célú állami támogatás évközi emeléséből származó többletforrásból működési tartalékot kell képezni. A felhalmozási célú állami támogatásból, egyéb céljellegű felhalmozási forrásból származó nem tervezett bevételből a céljának megfelelő felhalmozási kiadási előirányzatot kell képezni.
8. A feladat elmaradásából származó (személyi és dologi) megtakarítások felhasználására csak a Tanács engedélyével kerülhet sor.
9. A Tanács által jóváhagyott kiemelt előirányzatokat a költségvetési szerv köteles betartani.
10. A költségvetési szerv pénzmaradványa (a 2024-ben vállalt kötelezettségek áthúzódó teljesítésével összefüggő kiadások, egyéb céljellegű maradványok kivételével) a beszámolóval együtt történő felülvizsgálatot, illetve a tanácsi jóváhagyást követően használható fel.

16. A Társulás számlavezető bankja az OTP Bank Nyrt

17. Amennyiben év közben hitelfelvétel, kezességvállalás válik szükségessé, azokról és a költségvetés szükséges módosításáról a Társulási Tanács külön dönt.

18. A Társulás a gazdálkodás során az év közben létrejött átmenetileg szabad pénzeszközöket hitelintézeti lekötés és nyílt befektetési alap útján hasznosíthatja.

19. Az előírások szerint a tartalék felhasználásáról a Társulási Tanács dönt. Az általános tartalék az évközi működési és fejlesztési többletigények finanszírozására, vis maior helyzetek megoldására, valamint az elmaradt bevételek pótlására szolgál.

1. A költségvetési határozat módosítását a következő évi költségvetés első fordulós tárgyalásával egy időben (december 31-i hatállyal) kell végrehajtani.
2. A közalkalmazottak jogállásáról szóló 1992. évi XXXIII. törvény 79/A. § (2) bekezdésében foglaltakra figyelemmel a 2025. évre **1.000.- Ft/hó/fő** bankszámla-hozzájárulást (a továbbiakban: hozzájárulás) biztosít a társulás által fenntartott (Gondozási Központ Bátaszék) intézménynél ténylegesen munkaviszonyban álló (munkát végző) közalkalmazottak részére. Amennyiben a közalkalmazott legalább egy munkanapot állományban volt, a teljes havi összeg jár neki az adott hónapra.
3. A tárgyévi hozzájárulás összegét a tényleges munkavégzéssel eltöltött időtartammal arányosan kell megállapítani.
4. A hozzájárulás kifizetésére egy összegben, a tárgyév december 10. napjáig kerül sor.

**IV. A költségvetés végrehajtásának ellenőrzése**

1. A társulás és költségvetési szerve ellenőrzése a belső kontrollrendszer keretében valósul meg, melynek létrehozásáért, működtetésért és tovább-fejlesztéséért az társulás esetében a jegyző, az intézmények esetében az intézményvezető felelős.

 2. A társulás a belső ellenőrzés kialakításáról külső szakértő bevonása útján gondoskodik. A megfelelő működtetésről és a függetlenség biztosításáról a jegyző köteles gondoskodni.

# V. Záró rendelkezések

1. Ez a költségvetési határozat az elfogadása napján lép hatályba, de rendelkezéseit *2025. január 1-től* kell alkalmazni.
2. A Társulási Tanács egyúttal a társulás 2024. évi költségvetéséről szóló 1/2024.(II.08) TT határozatát hatályon kívül helyezi.

 *Határidő:* 2025.

 *Felelős:* dr. Firle-Paksi Anna

(a határozat megküldéséért)

 *Határozatról értesül:* érintett önk.-ok polgármesterei

 Bátaszéki KÖH pénzügyi iroda

 irattár